CELEX: 62012FN0056
Language: hu
Date: 2012-05-22 00:00:00
Title: F-56/12. sz. ügy: 2012. május 22-én benyújtott kereset — ZZ kontra Bizottság

11.8.2012   
            
            
               HU
            
            
               Az Európai Unió Hivatalos Lapja
            
            
               C 243/34
            
         2012. május 22-én benyújtott kereset — ZZ kontra Bizottság
   (F-56/12. sz. ügy)
   2012/C 243/58
   Az eljárás nyelve: német
   
      Felek
   
   
      Felperes: ZZ (képviselők: EurAA Anwälte für Arbeitnehmer Rechtsanwaltsgesellschaft mbH, Rechtsanwälte)
   
      Alperes: Európai Bizottság
   
      A jogvita tárgya és leírása
   
   A Bizottság azon határozatának megsemmisítése iránti kérelem, amelyben megtagadta a felperes után a német nyugdíjbiztosítási rendszerbe vagy az európai uniós nyugdíjbiztosítási rendszerbe fizetendő járulékok megfizetését a felperes ideiglenes alkalmazotti szerződésének megszűnését követő azon időszak tekintetében, amely alatt munkanélküli volt, valamint az iránti kérelem, hogy a felperest vegyék fel az európai uniós nyugdíjrendszerbe vagy a nyugdíjjogosultságait vigyék át a német nyugdíjbiztosítási rendszerbe.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az Európai Bizottság főigazgatóságának a munkaszerződések megkötésére jogosult hatósága által 2012. február 24-én hozott R/813/11. sz. határozatát;
            
         
               —
            
            
               a Közszolgálati Törvényszék kötelezze arra az alperest, hogy a 2008. április 1-je és 2009. augusztus 31. közötti időszak tekintetében vegye fel az Európai Közösségek tisztviselői és egyéb alkalmazottai öregséginyugdíj-rendszerébe, és fizesse meg az ezzel kapcsolatos járulékokat;
            
         
               —
            
            
               a Közszolgálati Törvényszék másodlagosan kötelezze az alperest arra, hogy a 2008. április 1-je és 2009. augusztus 31. közötti időszak tekintetében nyújtson be a német öregséginyugdíj-biztosító intézményhez utólagos biztosítás iránti kérelmet, és fizesse meg az ezzel kapcsolatos törvényes járulékokat;
            
         
               —
            
            
               a Közszolgálati Törvényszék másodlagosan mondja ki, hogy az alperes köteles a felperesnek kártérítést fizetni a nyugdíj folyósításának megkezdésekor a nyugdíj ahhoz képest bekövetkező csökkenése kiegyenlítéseként — és a csökkenéssel arányos összegben —, mint ha a törvényben előírt összegű járulékokat a 2008. április 1-je és 2009. augusztus 31. közötti időszak tekintetében befizették volna a kötelező nyugdíjbiztosításba.